REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/3-19

24. januar 2019. godine

B e o g r a d

ZAPISNIK

SA 61. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 24. JANUARA 2019. GODINE

Sednica je počela u 11,05 časova.

Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, dr Darko Laketić, Veroljub Matić, Dušica Stojković, Branimir Jovanović, Momo Čolaković i Petar Petrović.

Sednici su prisustvovali i zamenici članova Odbora: Jelena Mijatović, zamenik Marka Zeljuga, Stefana Miladinović, zamenik Đorđa Milićevića i dr Aleksandra Jerkov, zamenik Gorana Ćirića (napustila sednicu u toku sedme tačke dnevnog reda).

Sednici nisu prisustvovali članovi Odbora: Dragana Barišić, Marko Zeljug, Đorđe Milićević, prof. dr Vojislav Šešelj, Nemanja Šarović, Branka Stamenković, Goran Ćirić, Nenad Konstantinović i Nenad Čanak.

Sednici su prisustvovali i Branko Marinković, zamenik generalnog sekretara Narodne skupštine i Vladimir Orlić, narodni poslanik Poslaničke grupe SNS, koji nije član Odbora.

Predsednik Odbora je obrazložio da je sednicu sazvao u roku kraćem od roka predviđenog članom 72. stav 2. Poslovnika Narodne skupštine zbog neophodnosti da se razmotre i donesu akta iz predloženog dnevnog reda.

Pre utvrđivanja dnevnog reda, Odbor je većinom glasova prihvatio predlog predsednika Odbora da se obavi zajednički jedinstveni pretres po tačkama 3, 4, 5 i 6. predloženog dnevnog reda, koji je podnet na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine.

Na predlog predsednika, Odbor je većinom glasova utvrdio sledeći

D n e v n i r e d:

- usvajanje zapisnika sa 58, 59. i 60. sednice Odbora -

1. Razmatranje Odluke Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini 02 broj 013-603/18 od 22. januara 2019. godine;
2. Razmatranje ostavki koje su na funkciju narodnog poslanika podnele Ivana Stojiljković (01 broj: 118-3918/18 od 24. decembra 2018. godine) i Ljibuška Lakatoš (01 broj:118-3919/18 od 25. decembra 2018. godine);
3. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Balši Božoviću, na Četvrtoj sednici Drugog redovnog zasedanja Narodne skupštine Republike Srbije u 2018. godini (21 broj 120-3666/18 od 28. novembra 2018. godine);
4. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Bošku Obradoviću, na Četvrtoj sednici Drugog redovnog zasedanja Narodne skupštine Republike Srbije u 2018. godini (21 broj 120-3673/18 od 29. novembra 2018. godine);
5. Razmatranje obaveštenja zamenika generalnog sekretara Narodne skupštine o izricanju mere održavanja reda narodnim poslanicima Dušanu Petroviću, Bošku Obradoviću, Balši Božoviću i dr Sandi Rašković Ivić na Četvrtoj sednici Drugog redovnog zasedanja Narodne skupštine Republike Srbije u 2018. godini (21 broj 120-3728/18 od 4. decembra 2018. godine):
6. Razmatranje obaveštenja zamenika generalnog sekretara Narodne skupštine o izricanju mere održavanja reda narodnim poslanicima Zoranu Živkoviću, Radoslavu Milojičiću i Marku Đurišiću na Četvrtoj sednici Drugog redovnog zasedanja Narodne skupštine Republike Srbije u 2018. godini (21 broj 120-3750/18 od 5. decembra 2018. godine);
7. Donošenje odluke o visini osnovice za obračun i isplatu plate za predsednika Republike, narodne poslanike i imenovana lica u Službi predsednika Republike i Službi Narodne skupštine;
8. Razmatranje predloga zamenika generalnog sekretara Narodne skupštine za postavljenje državnog službenika na položaj pomoćnika generalnog sekretara Narodne skupštine - rukovodilac Sektora za opšte poslove i rukovodilac Sektora za operativno-tehničke poslove i informacione tehnologije (03 broj 112-3925/18 od 18. januara 2019. godine);
9. Usmeravanje sredstava iz Fonda solidarnosti Narodne skupštine.

Pre prelaska na rad po utvrđenom dnevnom redu, Odbor je većinom glasova, bez primedaba, usvojio zapisnike sa 58, 59. i 60. sednice Odbora.

**Prva tačka dnevnog reda:** Razmatranje Odluke Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini

Predsednik Odbora je upoznao članove i zamenike članova Odbora sa sadržinom Odluke Republičke izborne komisije 03 Broj 013-95/19 od 22. januara 2019. godine o dodeli mandata narodnog poslanika radi popune upražnjenih poslaničkih mesta u Narodnoj skupštini i sadržinom uverenja o izboru narodnih poslanika Nemanje Radojevića, Vojina Biljića i Andrijane Avramov.

Diskusije nije bilo.

Na predlog predsednika, Odbor je većinom glasova usvojio i Narodnoj skupštini podneo sledeći

I Z V E Š T A J

Odbor je konstatovao da su prestankom mandata narodnih poslanika Dušana Pavlovića, dr Ratka Jankova i mr Jasmine Nikolić, izabranih sa Izborne liste DOSTA JE BILO – SAŠA RADULOVIĆ ostala upražnjena poslanička mesta u Narodnoj skupštini, u skladu sa odredbom člana 88. Zakona o izboru narodnih poslanika.

Kada narodnom poslaniku mandat prestane pre isteka vremena na koje je izabran, mandat se dodeljuje kandidatu sa iste izborne liste sa koje je bio izabran narodni poslanik, na način utvrđen u članu 92. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Odluku Republičke izborne komisije i uverenja o izboru narodnih poslanika Nemanje Radojevića, Vojina Biljića i Andrijane Avramov, izabranih sa Izborne liste DOSTA JE BILO – SAŠA RADULOVIĆ i utvrdio da su podaci o izboru narodnih poslanika istovetni sa podacima iz Odluke Republičke izborne komisije, čime su se stekli uslovi za potvrđivanje mandata imenovanim narodnim poslanicima.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranim narodnim poslanicima Nemanji Radojeviću, Vojinu Biljiću i Andrijani Avramov.

Za izvestioca Odbora na sednici Narodne skupštine određen je dr Aleksandar Martinović, predsednik Odbora.

**Druga tačka dnevnog reda:** Razmatranje ostavki koje su na funkciju narodnog poslanika podnele Ivana Stojiljković i Ljibuška Lakatoš

Predsednik Odbora je upoznao članove i zamenike članova Odbora da su ostavke na funkciju narodnog poslanika podnele Ivana Stojiljković i Ljibuška Lakatoš; da su ostavke, u skladu sa Zakonom o izboru narodnih poslanika i Poslovnikom Narodne skupštine overene kod nadležnih državnih organa i predate na pisarnicu Narodne skupštine, kao i da je služba Odbora u skladu sa članom 198. stav 2. Poslovnika Narodne skupštine, imenovane pozvala da prisustvuju sednici.

Diskusije nije bilo.

Na predlog predsednika, Odbor je većinom glasova usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavki narodnih poslanika Ivane Stojiljković i Ljibuške Lakatoš, izabranih sa Izborne liste ALEKSANDAR VUČIĆ - SRBIJA POBEĐUJE, nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanim narodnim poslanicima.

Na taj način omogućava se izbor novih narodnih poslanika, putem dodeljivanja mandata drugim kandidatima sa navedene izborne liste, u skladu sa članom 92. Zakona o izboru narodnih poslanika.

Za izvestioca Odbora na sednici Narodne skupštine određen je dr Aleksandar Martinović, predsednik Odbora.

**Treća - šesta tačka dnevnog reda:** Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Balši Božoviću, na Četvrtoj sednici Drugog redovnog zasedanja Narodne skupštine Republike Srbije u 2018. godini; Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Bošku Obradoviću, na Četvrtoj sednici Drugog redovnog zasedanja Narodne skupštine Republike Srbije u 2018. godini; Razmatranje obaveštenja zamenika generalnog sekretara Narodne skupštine o izricanju mere održavanja reda narodnim poslanicima Dušanu Petroviću, Bošku Obradoviću, Balši Božoviću i dr Sandi Rašković Ivić na Četvrtoj sednici Drugog redovnog zasedanja Narodne skupštine Republike Srbije u 2018. godini; Razmatranje obaveštenja zamenika generalnog sekretara Narodne skupštine o izricanju mere održavanja reda narodnim poslanicima Zoranu Živkoviću, Radoslavu Milojičiću i Marku Đurišiću na Četvrtoj sednici Drugog redovnog zasedanja Narodne skupštine Republike Srbije u 2018. godini

U skladu sa usvojenim predlogom predsednika Odbora, Odbor je o navedenim tačkama utvrđenog dnevnog reda vodio zajednički jedinstveni pretres.

Diskusije nije bilo.

Odbor je, u skladu sa članom 157. stav 2. Poslovnika Narodne skupštine, o svakom predlogu odluke o novčanoj kazni, odlučivao posebno.

Na predlog predsednika, Odbor je većinom glasova doneo Odluku o novčanoj kazni iz tačke tri utvrđenog dnevnog reda, za BALŠU BOŽOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.673,26 dinara.

Na predlog predsednika, Odbor je većinom glasova doneo Odluku o novčanoj kazni iz tačke četiri utvrđenog dnevnog reda, za BOŠKA OBRADOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.673,26 dinara.

Na predlog predsednika, Odbor je većinom glasova doneo Odluku o novčanoj kazni iz tačke pet utvrđenog dnevnog reda, za DUŠANA PETROVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.673,26 dinara.

Na predlog predsednika, Odbor je većinom glasova doneo Odluku o novčanoj kazni iz tačke pet utvrđenog dnevnog reda, za BOŠKA OBRADOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.673,26 dinara.

Na predlog predsednika, Odbor je većinom glasova doneo Odluku o novčanoj kazni iz tačke pet utvrđenog dnevnog reda, za BALŠU BOŽOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.673,26 dinara.

Na predlog predsednika, Odbor je većinom glasova doneo Odluku o novčanoj kazni iz tačke pet utvrđenog dnevnog reda, za SANDU RAŠKOVIĆ IVIĆ, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.673,26 dinara.

Na predlog predsednika, Odbor je većinom glasova doneo Odluku o novčanoj kazni iz tačke šest utvrđenog dnevnog reda, za ZORANA ŽIVKOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.673,26 dinara.

Na predlog predsednika, Odbor je većinom glasova doneo Odluku o novčanoj kazni iz tačke šest utvrđenog dnevnog reda, za RADOSLAVA MILOJIČIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.673,26 dinara.

Na predlog predsednika, Odbor je većinom glasova doneo Odluku o novčanoj kazni iz tačke šest utvrđenog dnevnog reda, za MARKA ĐURIŠIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.673,26 dinara.

**Sedma tačka dnevnog reda:** Donošenje odluke o visini osnovice za obračun i isplatu plate za predsednika Republike, narodne poslanike i imenovana lica u Službi predsednika Republike i Službi Narodne skupštine

Predsednik Odbora upoznao je članove i zamenike članova Odbora da je Zakonom o platama u državnim organima i javnim službama propisano da osnovicu za obračun i isplatu plata za predsednika Republike, narodne poslanike i imenovana, postavljena i zaposlena lica u službama predsednika Republike i Narodne skupštine Republike Srbije utvrđuje Administrativni odbor Narodne skupštine, u skladu sa sredstvima obezbeđenim u budžetu Republike Srbije, kao i da je članom 7. stav 2. tačka 5) Zakona o izmenama i dopunama Zakona o budžetskom sistemu propisano da će se izuzetno u 2019. godini, povećati plate kod ostalih korisnika sredstava budžeta Republike Srbije - za 7% počev od plate za januar 2019. godine, te da se predloženom odlukom vrši usklađivanje visine osnovice za obračun plate predsednika Republike, narodne poslanike i imenovana lica u Službi predsednika Republike i Službi Narodne skupštine, koja za izabrana lica sa navedenim uvećanjem iznosi 8.922,39 dinara, sa pripadajućim porezom i doprinosom za obavezno socijalno osiguranje, a za imenovana lica 3.033,92 dinara, sa pripadajućim porezom i doprinosom za obavezno socijalno osiguranje.

Diskusije nije bilo.

Na predlog predsednika, Odbor je jednoglasno usvojio Predlog odluke o visini osnovice za obračun i isplatu plate za predsednika Republike, narodne poslanike i imenovana lica u Službi predsednika Republike i Službi Narodne skupštine.

**Osma tačka dnevnog reda**: Razmatranje predloga zamenika generalnog sekretara Narodne skupštine za postavljenje državnog službenika na položaj pomoćnika generalnog sekretara Narodne skupštine - rukovodilac Sektora za opšte poslove i rukovodilac Sektora za operativno-tehničke poslove i informacione tehnologije

Predsednik Odbora upoznao je članove i zamenike članova Odbora da je zamenik generalnog sekretara, nakon sprovedenog konkursa za popunjavanje položajnih radnih mesta i utvrđene Liste kandidata, a na osnovu člana 33. stav 2. Zakona o državnim službenicima i tačke 13. Odluke o organizaciji i radu Službe Narodne skupštine, podneo Odboru predlog za postavljenje Marine Šuković na položaj pomoćnika generalnog sekretara Narodne skupštine - rukovodilac Sektora za opšte poslove, na period od pet godina i postavljenje Darija Kukolja na položaj pomoćnika generalnog sekretara Narodne skupštine - rukovodilac Sektora za operativno-tehničke poslove i informacione tehnologije, na period od pet godina.

Diskusije nije bilo.

Na predlog predsednika, Odbor je jednoglasno doneo Rešenje o postavljenju Marine Šuković, na položaj pomoćnika generalnog sekretara Narodne skupštine - rukovodilac Sektora za opšte poslove, na period od pet godina, kao i Rešenje o postavljenju Darija Kukolja, na položaj pomoćnika generalnog sekretara Narodne skupštine - rukovodilac Sektora za operativno-tehničke poslove i informacione tehnologije, na period od pet godina.

Na predlog predsednika, Odbor je jednoglasno doneo i rešenja o produženju v.d. statusa za ova lica za period 7. januar – 23. januar 2019. godine.

**Deveta tačka dnevnog reda**: Usmeravanje sredstava iz Fonda solidarnosti Narodne skupštine

Predsednik Odbora upoznao je članove i zamenike članova Odbora da je na računu Fonda solidarnosti raspoloživ iznos od 121.911,44 dinara, kao i da je njegov predlog da se iznos usmeri Eparhiji raško-prizrenskoj – Manastir Gračanica – pomoć za narodne kuhinje na Kosovu i Metohiji, što je već praksa Odbora.

Diskusije nije bilo.

Na predlog predsednika, Odbor je jednoglasno doneo Odluku o usmeravanju sredstava iz Fonda solidarnosti Narodne skupštine, u visini od 121.911,44 dinara, Eparhiji raško-prizrenskoj – Manastir Gračanica – pomoć za narodne kuhinje na Kosovu i Metohiji.

Sednica je završena u 11,20 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović